Skuad X

***Skuad X*** ialah sebuah drama televisyen Malaysia 2024 arahan Feroz Kader terbitan FJ Pictures Sdn Bhd. Ia dibintangi oleh Imran Aqil, Marc Syahmie, Yusof Hashim dan Nelissa Nizam. Drama ini memulakan tayangan perdana di Slot Lestary, TV3 dari 22 November hingga 28 Disember 2024 menggantikan Gadis dan Angan Angan.

Siri ini juga turut ditayangkan menerusi penstriman Tonton pada 24 jam awal sebelum penayangan di saluran yang dinyatakan.

## Sinopsis
Mengisahkan empat sahabat yang masing-masing memiliki kuasa supernatural sejak kecil, namun tidak dapat mengawal kemampuan mereka, yang akhirnya menimbulkan kekacauan dalam kehidupan mereka. Walaupun berpotensi untuk menjadi pahlawan, mereka disisihkan oleh masyarakat dan keluarga kerana ketidakmampuan mereka mengendalikan kuasa tersebut. Namun, semuanya berubah apabila Abang Man, seorang bekas askar yang kini bekerja sebagai pengawal keselamatan, mengambil tanggungjawab untuk membimbing mereka. Abang Man menggunakan pengalaman dan kebijaksanaannya untuk mengajar mereka cara mengawal dan memanfaatkan kuasa mereka dengan lebih baik, sekaligus membentuk pasukan yang dinamakan Anak X-Stray.

Setiap anggota Skuad X mempunyai kekuatan unik yang membolehkan mereka melakukan perkara-perkara luar biasa. Paq Lie (Imran Aqil), contohnya, memiliki kuasa untuk membaca fikiran dan pergerakan bibir orang lain, walaupun dari jauh. Kemampuan ini membolehkannya mengetahui apa yang difikirkan oleh orang di sekelilingnya, memberikan kelebihan dalam menghadapi musuh. Khai (Marc Syahmie), seorang remaja yang sering bertindak melulu dan suka bergaduh, memiliki kuasa untuk menghentikan masa. Kekuatan ini memberinya peluang untuk bertindak tanpa halangan masa, namun ia juga memberi cabaran besar dalam mengawal impulsnya.

Buyong (Yusof Hashim), walaupun kelihatan seperti seorang remaja yang lemah dan sering dibuli, menyimpan kekuatan yang luar biasa. Apabila marah, Buyong boleh menggerakkan objek berat dengan mudah, menjadikannya seorang pahlawan yang berpotensi besar apabila berada dalam keadaan terdesak. Ebok (Nelissa Nizam) pula memiliki kecerdasan luar biasa yang membolehkannya menghafal segala-galanya hanya dengan sekali pandang. Keupayaannya untuk mengingat maklumat dengan cepat memberi kelebihan besar kepada pasukan dalam misi mereka.

Selain daripada keempat-empat remaja ini, ada seorang lagi watak penting dalam cerita ini, iaitu Lat, seorang anak yatim piatu berusia 9 tahun yang hidup terbuang. Lat memiliki kuasa misterius yang membolehkannya melihat masa depan seseorang, suatu kebolehan yang sangat berbahaya apabila jatuh ke tangan yang salah. Malangnya, kuasa Lat telah dipergunakan oleh Dark, seorang antagonis yang jahat dan berkuasa, yang memanipulasi Lat untuk tujuan buruknya. Dark bukan sahaja memiliki kuasa yang kuat, tetapi juga memiliki pemikiran licik dan mampu merancang serangan yang menakutkan terhadap Anak X-Stray.

Sementara itu, pasukan Anak X-Stray berusaha keras untuk menyelamatkan Lat daripada terus dieksploitasi oleh Dark, mereka juga harus menghadapi ancaman yang lebih besar dari pihak musuh. Keadaan semakin terdesak apabila Dark mula menggunakan kuasa misterinya untuk mengalahkan mereka satu demi satu. Tanpa disedari oleh mereka, konflik yang dihadapi bukan hanya tentang pertempuran fizikal, tetapi juga tentang pergolakan dalaman mereka sendiri – menguasai kuasa masing-masing sambil terus memelihara persahabatan yang terbina sejak kecil.

Apakah yang akan terjadi pada pertempuran akhir mereka? Adakah Anak X-Stray berjaya menguasai kuasa mereka dan menyelamatkan dunia daripada ancaman gelap?

## Pelakon

### Pelakon utama
* '''Imran Aqil''' sebagai **Paq Lie**
* '''Marc Syahmie''' sebagai **Khai**
* '''Yusof Hashim''' sebagai **Buyong**
* '''Nelissa Nizam''' sebagai **Alia (Ebok)**

### Pelakon pembantu
* **Dzul Hadziq** sebagai **Latt**
* **Puteri Darwisyah** sebagai **Thia**
* '''Wan Raja''' sebagai **Azman**
* '''Jay Iswazir''' sebagai **Rashdan**
* '''Alya Iman''' sebagai **Cik Anita**
* '''Meor Mohd''' sebagai **Tuan Baharom**
* **Nazeer Husain** sebagai **Mael Tedung**
* **Asyraf Huzaini** sebagai **Mael Kingkong**
* '''Nur Sumaiyah Jaafar @ Maya Jaafar''' sebagai **Nadia**
* **Airil Hafiz** sebagai **Pian**
* **Mazlee Razalee** sebagai **Kuncu 1**
* **Mohd Faiz Zulkifli** sebagai **Kuncu 2**
* **Putera Akmal** sebagai **Kuncu 3**
* **Azlym Spark** sebagai **Kuncu 4**
* **Muhammad Burhanudin** sebagai **Jamil**
* **Siti Ruwiyani** sebagai **Nek Jah**
* **Nik Ramly @ Ramli Rejab** sebagai **Pak Wahab**
* **Zuliana Ernie Zainon** sebagai **Zakiah**
* **Saifullah Mohd Ghazali** sebagai **Halim**
* '''Shamielya Shamsul''' sebagai **GF Halim**
* **Saiful Arzuan Zulkifli** sebagai **Majid**

## Pautan luar